ᱯᱚᱨᱴ ᱵᱞᱮᱭᱚᱨ

ᱯᱚᱨᱴ ᱵᱞᱮᱭᱚᱨ ᱥᱤᱧᱚᱛ ᱨᱮᱭᱟᱜ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱮᱞᱟᱠᱟ ᱨᱮᱭᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱱᱟᱜᱟᱨ ᱫᱚ ᱱᱚᱰᱮᱱᱟᱜ ᱨᱟᱡᱽᱜᱟᱲ ᱦᱚᱸ ᱠᱟᱱᱟ ᱾ ᱯᱚᱨᱴ ᱵᱞᱮᱭᱚᱨ ᱫᱚ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱠᱟᱱᱟ ᱾ ᱱᱚᱰᱮ ᱫᱚ ᱢᱟ.ᱱᱢᱤ ᱡᱤᱭᱚᱱ ᱪᱟᱞᱟᱣ ᱚᱪᱚᱭ ᱞᱟ.ᱜᱤᱫ ᱡᱚᱛᱚ ᱞᱮᱠᱟᱱ ᱢᱩᱲᱩᱛᱥᱟᱲᱟ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱵᱩᱨᱩ ᱚᱛ ᱠᱟᱱᱟ ᱾ ᱴᱤᱢᱵᱚᱨ ᱞᱮᱠᱟᱱ ᱠᱟᱴ ᱱᱚᱰᱮ ᱫᱚ ᱟ.ᱰᱤ ᱥᱚᱝ ᱯᱩᱨᱩᱱ ᱧᱟᱢᱚᱜᱼᱟ, ᱦᱟ.ᱨᱭᱟ.ᱲ ᱦᱚᱸ ᱯᱮᱨᱮᱡ ᱯᱩᱨᱩᱱ ᱢᱮᱱᱟᱜᱼᱟ ᱾ ᱱᱚᱰᱮ ᱫᱚ ᱫᱚᱨᱮᱭᱟ ᱨᱮᱭᱟᱜ ᱫᱟᱜ ᱧᱮᱞ ᱡᱚᱝ ᱫᱚ ᱞᱤᱞ ᱜᱮᱭᱟ ᱾

ᱧᱮᱢᱮᱞ ᱴᱷᱟᱶ

ᱥᱮᱞᱭᱩᱞᱚᱨ ᱡᱤᱧᱚᱞ, ᱢᱟᱱᱣᱟ ᱩᱛᱱᱟ.ᱣ ᱨᱮᱭᱟᱜ ᱱᱟᱜᱟᱢ ᱮᱢᱟᱱ ᱪᱤᱛᱨᱟ.ᱣ ᱮᱫ ᱥᱟᱧᱪᱟᱣᱥᱟᱲᱟ (ᱮᱱᱛᱷᱨᱳᱯᱚᱞᱳᱡᱤᱠᱟᱞ ᱢᱤᱣᱩᱡᱤᱭᱚᱢ) ᱫᱚᱨᱮᱭᱟ ᱥᱟᱧᱪᱟᱣᱥᱟᱲᱟ, ᱠᱟ.ᱴᱤᱡ ᱡᱷᱤᱡ ᱥᱟᱧᱪᱟᱣᱥᱟᱲᱟ, ᱢᱤᱱᱤ ᱡᱩ, ᱪᱮᱛᱷᱳᱢ ᱥᱟ ᱢᱤᱞ, ᱠᱳᱨᱵᱟᱭᱤᱱ ᱠᱳᱵᱽ ᱵᱤᱪ, ᱢᱮᱨᱤᱱ ᱯᱟᱨᱠ, ᱣᱟᱭᱯᱚᱨ ᱟᱭᱞᱮᱸᱰ, ᱥᱤᱯᱤᱜᱷᱟᱴ ᱣᱟᱴᱚᱨ ᱥᱯᱳᱨᱴᱥ ᱠᱚᱢᱯᱞᱮᱠᱥ ᱾ 

ᱮᱴᱟᱜ ᱴᱷᱟᱶ

 ᱥᱤᱯᱤᱜᱷᱟᱴ ᱯᱷᱟᱨᱢ (ᱯᱚᱨᱴ ᱵᱞᱮᱭᱚᱨ ᱠᱷᱚᱱ ᱔ ᱠᱤ. ᱢᱤ.)

 ᱪᱤᱨᱤᱭᱟ ᱴᱟᱯᱩ (᱓᱐ ᱠᱤ. ᱢᱤ.)

 ᱣᱟᱱᱰᱩᱨ ᱵᱤᱪ (᱓᱐ ᱠᱤ. ᱢᱤ.)

 ᱡᱚᱞᱤ ᱵᱚᱭ

 ᱠᱞᱚᱠ ᱮᱸᱰ ᱨᱮᱰ ᱥᱠᱤᱱ ᱟᱭᱞᱮᱸᱰ ᱾

ᱦᱮᱡᱥᱮᱱ

ᱩᱰᱟ.ᱱ ᱜᱟ.ᱰᱤ ᱛᱮ ᱪᱟᱞᱟᱜ ᱠᱟᱱ ᱥᱟᱸᱜᱷᱟᱨᱤᱭᱟ. ᱠᱚᱫᱚ ᱤᱱᱰᱤᱭᱟᱱ ᱠᱚᱣᱟᱜ ᱥᱮᱵᱟ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱪᱳᱭᱤ, ᱠᱚᱞᱠᱟᱛᱟ ᱠᱷᱚᱱ ᱱᱚᱣᱟ ᱠᱚ ᱥᱟᱵ ᱜᱟᱱ ᱦᱩᱭ ᱫᱟᱲᱮᱭᱟᱜᱼᱟ ᱾ ᱫᱚᱨᱮᱭᱟ ᱡᱟᱦᱟᱡᱽ ᱛᱮᱦᱚᱸ ᱱᱚᱰᱮ ᱥᱮᱴᱮᱨᱚᱜ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱪᱳᱭᱤ ᱠᱷᱚᱱ ᱯᱮᱭᱟ ᱡᱟᱦᱟᱡᱽ ᱱᱚᱰᱮ ᱦᱟ.ᱦᱩᱜᱼᱟ, ᱥᱟᱺᱜᱤᱧ ᱥᱩᱯᱩᱨ ᱑᱑᱙᱐ ᱠᱤ. ᱢᱤ. ᱢᱮᱱᱟᱜᱼᱟ ᱾ ᱠᱳᱞᱠᱟᱛᱟ ᱠᱷᱚᱱ ᱯᱚᱨᱴ ᱵᱞᱮᱭᱳᱨ ᱨᱮᱭᱟᱜ ᱥᱟᱺᱜᱤᱧ ᱑᱒᱒᱕ ᱠᱤ. ᱢᱤ. ᱟᱨ ᱵᱤᱡᱚᱭᱣᱟᱰᱟ ᱠᱷᱚᱱ ᱑᱒᱐᱐ ᱠᱤ.ᱢᱤ. ᱥᱟᱺᱜᱤᱧ ᱢᱮᱱᱟᱜᱼᱟ ᱾ ᱵᱤᱥᱟᱠᱷᱟᱯᱟᱴᱱᱟᱢ ᱠᱷᱚᱱ ᱦᱚᱸ ᱨᱟᱡᱽᱜᱟᱲ ᱯᱚᱨᱴ ᱵᱞᱮᱭᱚᱨ ᱞᱟ.ᱜᱤᱫ ᱫᱚ ᱡᱟᱦᱟᱡᱽ ᱪᱟᱞᱟᱜ ᱠᱟᱱᱟ ᱾

ᱥᱟ.ᱠᱷᱭᱟ.ᱛ

ᱵᱟᱦᱨᱮ ᱡᱚᱱᱚᱲ